CELEX: 62013CN0424
Language: hr
Date: 2013-07-25 00:00:00
Title: Predmet C-424/13: Zahtjev za prethodnu odluku koji je 25. srpnja 2013. uputio Bayerischer Verwaltungsgerichtshof (Njemačka) — Zuchtvieh-Export GmbH protiv Stadt Kempten

16.11.2013   
            
            
               HR
            
            
               Službeni list Europske unije
            
            
               C 336/6
            
         Zahtjev za prethodnu odluku koji je 25. srpnja 2013. uputio Bayerischer Verwaltungsgerichtshof (Njemačka) — Zuchtvieh-Export GmbH protiv Stadt Kempten
   (Predmet C-424/13)
   2013/C 336/14
   Jezik postupka: njemački
   
      Sud koji je uputio zahtjev
   
   Bayerischer Verwaltungsgerichtshof
   
      Stranke u glavnom postupku
   
   
      Tužitelj: Zuchtvieh-Export GmbH
   
      Tuženik: Stadt Kempten
   
      Prethodna pitanja
   
   
               1.
            
            
               Treba li članak 14. stavak 1. Uredbe (EZ) br. 1/2005 (1) tumačiti tako da kod dugog putovanja domaćih kopitara, domaćih vrsta goveda, ovaca, koza i svinja, kod kojih se mjesto polazišta nalazi u državi članici Europske unije, a mjesto odredišta u trećoj zemlji, nadležno tijelo u mjestu polaska smije ovjeriti plan puta koji je dostavio organizator, sukladno članku 14. stavku 1. točki (c), samo onda kada plan puta ispunjava zahtjeve za cijelu udaljenost prijevoza od mjesta polaska do mjesta odredišta koji su određeni u članku 14. stavku 1. točki (a) podtočki ii., znači i za dijelove putovanja koji se u potpunosti nalaze izvan područja Europske unije?
            
         
               2.
            
            
               Treba li članak 14. stavak 1. Uredbe (EZ) br. 1/2005 tumačiti tako da tijelo nadležno u mjestu polaska prema ovom propisu, sukladno članku 14. stavku 1. točki (b) Uredbe, može obvezati organizatora transporta da izmijeni plan predviđenog dugog putovanja tako da se pridržava odredaba ove Uredbe za cijelo putovanje od mjesta polaska do mjesta odredišta, čak i ako se pojedini dijelovi putovanja nalaze isključivo u trećim zemljama?
            
         
      (1)  Uredba Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 (SL 2005 L 3, str. 1.) (SL, posebno izdanje na hrvatskom jeziku, poglavlje 3., svezak 58., str. 151.).